ISLA 


Diaranson 21 October 2020 Email: IslaOnlineQgobierno.aw Tel: 528-4900 


No] fel Mie) Kete)=1| 171) [e) 


GOBIERNO DI 








EVELYN WEVER-CROES 


Diaranson 21 October 2020 








Prome Minister Evelyn Wever-Croes: 


CORPORATE GOVERNANCE CODE, PA 
GARANTISA INTEGRIDAD DEN COMPANIANAN 
Y INTITUTONAN DI GOBIERNO 


Durante e reunionnan den Parlamento dialuna riba e topico di 
integridad, Premier Evelyn Wever-Croes a elabora riba e 10 
pilaranan pa garantisa integridad den Gobierno. 


CORPORATE GOVERNANCE CODE: 


E di tres pilar ta Corporate Governance Code y ta garantisa 
integridad den companianan y institutonan di Gobierno. 
Gabinete Wever-Croes no kier a limita na integridad, bon 
gobernacion y transparencia solamente den e aparato 
gubernamental, pero expande esaki tambe den institutonan di 
gobierno, manera sui generis, serlimar, ATA, y companianan 
estatal. 


Aruba ya caba tawata tin un Corporate Governance Code 
tempo di ex-Minister Edison Briesen, pero esaki ta bastante 
anticua. Aruba mester di uno mas actualisa y cu ta ancra den 
ley y cu un bon sistema di supervision. 


Comision Corporate Governance Code tin como 
representantenan sr. Jossy Lacle cu ta ex director di WEB, sr. 
Freddy Refunjol, y sra. Helen van der Waal. Un partner hopi 
importante den esaki tambe ta Banco Central. 


A traha un prome concepto di un ley cu ta na DWJZ, cu ta 
un ley macro cu ta regla proceduranan den e institutonan y 
companianan. Por ehempel pa evita cu Gobierno ta bay mete 
den maneho di e companianan. 


Pa duna algun ehempel, den pasado Gobierno di AVP a instrui 
Utilities pa paga pa periodistanan amigonan di e gobierno 
biaha cu e gobierno, a instrui RdA pa paga cantidad di 
biahenan y gastonan personal di ministernan, a instrui Utilities 
y RdA pa pone den e contractnan laboral “golden handshakes” 
absurdamente halto, desviando di e Corporate Governance 
Code existente. 


“Na momento cu Gabinete Wever-Croes a drenta gobierno a 
pone un stop inmediato na e sorto di cosnan aki y a compromete 


nan mes di ta respeta Corporate Governance Codes. 

Pa evita esaki pasa den futuro atrobe, ken sa un dia AVP bolbe 
bek na mando, e ora mester tin un ley pa preveni esaki pasa. 
E ley aki lo mester bay Parlamento manera cu DWJZ caba cu 
e leynan mas urgente aworaki den cuadro di crisis”, Prome 
Minister a enfatisa. 


Na mes momento Prome Minister a encarga e Comision di 
Corporate Governance Code pa cuminsa traha riba e ley 
'normering topinkomen' cu ta e Wever Croes Norm y cu ta na 
Raad van Advies awor pa bin Parlamento. E ley aki ta limita 
e salario di directornan di companianan estatal na 130% di e 
salario di Minister President, e salario nobo, dus esun corta cu 
25% cual tambe ta un di e condicionnan di Hulanda. 


“Aruba ta den crisis y pa e motibo aki companianan estatal 
mester sirbi pueblo mustrando solidaridad. Directornan cu 
tawata tin salario di 22.375 manera Parlamentario Richard 
Arends a haya for di Mike de Mesa e tempo ey. Esey ta 180% 
di salario di Minister President cu ta un suma hopi halto y cu 
pa colmo ta bin di un compania cu no tawata haya entrada, 
pasobra nan tawata sa cu Citgo lo no por a garantisa esey. 
Esaki ta e tipo di abusonan cu mester caba y Gabinete Wever- 
Croes ta determina pa caba cu nan”, Prome Minister a duna di 
conoce. 


Prome Minister a indica cu Gabinete Wever-Croes a cuminsa 
aplika e ley caba, apesar cu e no a yega Parlamento ainda. Tur 
vacatura nobo tin cu cay bou di e Wever Croes Norm aki, y ta 
wordo publica asina. Berdad tin menos interes pa e funcionnan 
eora, pasobra e pago ta menos lucrativo, pero esnan cu solicita 
ta acepta e salario cu ta wordo ofreci. Elmar y Utilities a bay 
asina, y RdA ta e siguiente pa bay asina. 


“Gabinete Wever-Croes ta “Lead by example” y no mester 
warda e ley bin pa cuminsa actua asina. Esaki ta un ehempel 
di ‘walk the talk’ cu ta pone maneho di integridad riba e bon 
caminda, Prome Minister Evelyn Wever-Croes a expresa. 

Prome Ministro Wever Croes: 


SI NOS SIGUI ASINA, ARUBA PRONTO LO 
WORDO KITA DI LISTA DI ALERTA DI 
OTRO PAISNAN 








Segun e resumen di diaranson 19 persona mas a recupera y 
un total di 14 caso nobo di Covid-19 a keda registra. E total di 
casonan activo awe ta 250, total di testnan haci ta 152, testnan 
haci bou di residentenan na laboratorio di hospital ta 90. Pa 
loke ta e casonan nobo tur ta residente, ("positivity rate" bou 
residente awor ta 1696). E total di casonan di fayecimento 
relaciona na Covid-19 a bira 35. Palabranan di condolencia y 
forsa ta bay na famia di esnan cu a perde sernan keri. 





Hospital ta informa cu tin un total di 13 persona interna di cual 
2 den Cuido Intensivo y 11 ta isola riba piso general. 


Prome Ministro Sra, Evelyn Wever Croes, kende ta e 
opperbevelhebber den e Comision di Crisis ta splika awe; "Ta 
sumamente importante pa remarca cu pa nos sigui controla 
e pandemia di Covid-19 aki na Aruba, nos tur mester sigui ta 
alerto. Tur hende mester sigui comporta na un forma ehemplar, 
cu hopi sentido di disciplina y cortesia pa cuida otro y salba 
bida. Solamente hunto, actuando solidario y cu consistencia 
nos lo por vence e virus y e retonan cu su efectonan ta trece cu 
ne. Pa nos por tin oportunidad pa crea mas empleo y recupera 
Aruba su economia nos mester sigui controla e virus Covid 
-19 y no e virus controla nos. Asina nos ta logra tambe cu otro 
paisnan ta kita nos di lista di alerta pa cu Covid-19. 


Aruba ta den demanda durante e siguiente temporada, 
sinembargo pa nos por probecha di e oportunidadnan, nos tur 
mester sigui demanda di nos mes pa tene e casonan abao. 
Sigui e reglanan cu discipina y asina cu tin sintoma tuma 
contacto cu bo Dr. di Cas. 


Aruba ta conta cu bo! 

















OCTOBER 

MINISTER XIOMARA MADURO 


Corda registra awe mes pa no keda afo pa e siguiente Webinar: 


"TIME FOR TAX", FOR SMALL BUSINESS 
OWNERS & ENTREPRENEURS 


E webinar aki ta wordo organisa door di IDEA cu 





Sosten Financiero na 





colaboracion di “Departamento di Impuesto (DIMP)”. Empresa Chikito y Mediano 
Facilitators: Team di DIMP LUNA DI MEI, JULI Y OCTOBER 

Dia: 23 di october, 2020 

Ora: 10:00 AM- 11:00 AM LUNA EMPRESA SUMA 
Participacion: GRATIS 
Lenguahe: Papiamento juli 1607 6.4 miyon florin 


october 1822 7.3 miyon florin 


Registracion ta obligatorio via Eventbrite!! 
Pa haya acceso pa sigui e Zoom evento aki, mester registra SUMA TOTAL: 
via e siguiente link: 


https://www.eventbrite.com/e/time-for-tax-for-small- 
busines... 


e 
AÍ DEACI ME D) Departamento di impuesto Klea 


Free Webinar 3 








Everything Small Business Owners & Entrepreneurs 


TIME FOR CI 


Some topics: 
* Duty of Administration (administratieplicht); 

* Declaration obligation (aangifteplicht); 

* How to fill in BBO, LB and premiums; 

* And all that you need to know about the tax system. 





Zoom event: Friday, October 23rd, 10:00 am-11:30 am 
Facilitator: Departamento di Impuesto (DIMP) Registration is obligatory via Eventbrite! 

DOCUMENTACION DI NOS PILARNAN CULTURAL 

DOCUMENTACION DI NOS PILARNAN CULTURAL 








MINISTER CHRIS ROMERO 


Santa Rosa: 

NOS TA RICIBIENDO PREGUNTA REFERENTE 
ESNAN CU POR APLICA PA E METER REDUCI 


Corda cu tur esnan registra na Cámara di Commercio como 
Agricultor, Criador, Piscador of Apicultor, NO ta paga winst 
belasting, BBO of belasting ariba importación di material di 


DI AFLS 5,50 


trabou pa nan negoshi den un di e sector nan aki. 
Ban crea más negoshi nan chikito cu producto nan local y 
aporta na baha e cantidad di cuminda importa. Ban pe Aruba 





E cliente mester tin un parcela di tereno cu un 
superficie di por lo menos 400 m: cu ta 
totalmente destina pa agricultura, horticultura y 
cria di bestia, registra como propiedad di Pais 
Aruba destina pa Agricultura of Criansa di 
bestia of cu ta su propiedad y ta realisa un 
actividad agricola riba esaki, cu ta registra 
tambe den e registro di Camara di Comercio. 


E cliente mester tin un minimo permanente di 
400 m2 di parcela pa uzo di agricultura, 
horticultura y cria di bestia. E agricultura y 
horticultura no ta inclui explicitamente e 
floricultura of cultivo di mata di decoracion of 
cultivo di cannabis; 


E awa suministra via un meter agricola tin di 
wordo uza pa fin di agricultura y horticultura 
comercial, temporalmente mediante un sistema 
di irigacion via gota cu tuberianan di 
distribuimento cu su valvenan y slangnan di 
awa conecta pa muha e matanan. E cliente ta 
responsabel pa instalacion y funcionamento di 
esaki y otro instalacionnan rekeri. 


Ta obligatorio pa cliente uza e awa di e meter 
agricola exclusivamente pa su propio parcela y 
unicamente pa actividad di agricultura, 
horticultura y cria di bestia. Ta keda prohibi pa 
uza e awa pa for di e tereno pa cualquier 
motivo, ni door di e interesado ni pa otronan. 














Maneho di DLVV ariba awa redi 


Den caso di uzo di un tanki intermedio (buffer 
tank), e tanki mester tin un bon ruta di acceso 
pa e sistema di suministro di awa via e meter di 
awa pa agricultura pa e parti mas ariba di e 
tanki na unda ta almacena e awa cu e 
conexionnan necesario pa un bon ruta di 
acceso. E sistema di suministro di awa mester 
tin un sistema di transito hermitico sin lekmento. 


Ta mandatorio pa e agricultor of criador, sigui 
anualmente un "Programa di Certificacion di 
Calidad" conoci como GAP (Bon Practica pa 
Agricultura) y permiti inspectornan autorisa di 
Santa Rosa (DLVV), Departamento di Higiene 
(DVG) y / o WEB NV drenta den su 
instalacionnan pa controla higiene, registro di 
informacion di produccion of pa tuma 
muestranan di awa. 


E cliente mester ta registra na DLVV Santa 
Rosa. Na momento cu registra como agricultor 
of criador , e mester presenta e copia di su 
contract di huur di e tereno of titulo di e 
propiedad hunto cu un identificacion valido y 
firma un declaracion di cooperacion cu DLVV 
tocante presentacion di informacion y cifranan 
di produccion mensual di su proyecto di 
agricultura, horticultura of cria di bestia, 


Un cliente ta rekeri pa entrega dos (2) potret 
tipo pa paspoort; un ta bay den archivo y e otro 
ta bin riba un carnet oficial cu ta bay sirbi como 
prueba di registro na DLVV. 














Maneho di DLVV ariba awa redu... 


E cliente mester ta registra na DLVV Santa 
Rosa. Na momento cu registra como agricultor 
of criador , e mester presenta e copia di su 
contract di huur di e tereno of titulo di e 
propiedad hunto cu un identificacion valido y 
firma un declaracion di cooperacion cu DLVV 
tocante presentacion di informacion y cifranan 
di produccion mensual di su proyecto di 
agricultura, horticultura of cria di bestia. 


Un cliente ta rekeri pa entrega dos (2) potret 
tipo pa paspoort; un ta bay den archivo y e otro 
ta bin riba un caret oficial cu ta bay sirbi como 
prueba di registro na DLWV. 


Santa Rosa, lo mester ricibi mensualmente 
cada 15 di luna un “Informe di produccion” di e 
cliente. 


Den caso cu departamento di DIP kita un tereno 
di huur, e cliente ta rekeri pa informa DLVV di 
esaki, cual ta haci cu e cliente ya no tin derecho 
pa e tarifa special pa agricultura of cria di bestia 
mas. Den caso cu tin un cambio di tereno, 
DLVV & WEB Aruba NV mester wordo notifica 
door di e cliente, via di un carta of e-mail na 





Si un cliente no cumpli of no cumpli 
suficientemente cu un of mas di e reglanan 
anterior, e no ta bin na remarca mas pa aplica 
pa e tarifa special pa agricultura, horticultura of 
cria di bestia y e acuerdo ta keda termina pa 
Pais Aruba. DLVV lo notifica WEB Aruba NV 
inmediatamente di e terminacion di e acuerdo 
aki. 








SSS 

Aplicacion pa pisca cu harpun: 





Minister di Transport, 
Comunicacion y Sector Primario 





GOBIERNO DI ARUBA 





Aan: 
De Minister van Transport, Communicatie en Primiare Sector. 
Dhr. Crispin V.J. Romero. 


Permiso pa piscamento cu harpun 





FORMULARIO DI APLICACION 
VERZOEKSCHRIFT/ AANVRAAG 
APPLICATION FORM 


2020/2021 











Aruba / 4/20. 
Firmante/ondertekende/ undersigned, 


Nomber/Naam/ Name : 





Adres/address : 








Telefon/ Telefoon/ Telephone : 





Fecha di Nacemento/Geboorte datum/ Date of Birth : 


IDH: 
Pais di nacemento/Geboorte plaats/Place of birth : 








E-mail: 





Pa medio di e carta aki, firmante ta haci un aplicacion na Minister di Transporte, 
Comunicacion y Sector Primario, pa bin na remarke pa un beschikking a base di un 
gedoogbeleid di 14 di october 2020. 

Aplicacion pa pisca cu harpun: 








Minister di Transporte, 
Comunicacion y Sector Primario 





GOBIERNO DI ARUBA 





Firmante ta compronde cu spearfishing ta prohibi conforme AB. 2001 no.115 y cu e 
beschikking aki ta mara na condicionnan estricto. 
Firmante ta declara di a lesa e condicionnan y a bay di acuerdo cu lo siguiente: 


e firmante ta riba 18 aña di edad; 

* firmante ta residente legal di Pais Aruba; 

e por tira unicamente riba piscanan permiti conforme ley; 

e por tin harpun cla pa uza y por tira unicamente den zonanan permiti; 

e piscador por tin maximo 2 harpun den awa/ boto cun'e; 

e tur harpun mester ta registra na Santa Rosa/DLVV; 

* epermiso ta strictamente mara na e firmante y no por traspasa of presta esaki 
na otro persona; 

e por tira unicamente for di salida di solo y te bahada di solo; 

* firmante ta responsabel pa e harpun y mester percura pa siguridad propio y 
di otronan durante transporte; 

* ebeschikking aki ta unicamente valido pa e periodo stipula; 

* firmante ta compronde y ta di acuerdo cu e permiso por keda nenga of 
retracta (kita) na discrecion di Minister di Transporte Comunicacion y Sector 
Primario, basa riba conseho y /of incumplimento di parti di e firmante riba 
reglanan stipula; 

* firmante ta compronde y ta di acuerdo cu reglanan por cambia y keda adapta 
segun ta necesario. 


Na momento di entrega e aplicacion aki ta obligatorio pa inclui lo siguiente: 


. Copia di sea Paspoort of Cedula valido 
. Registro di Censo (papel di 5 florin) 


Firma di aplicante 








PEE a 
(INLINE, 


KEDA 


combati 


covid-19 


oO 
e» 
O. Se Og 
> Come saludabel A 


Practica higiena Haci actividad 
fisico 











2 STOP 


) the spread spread 
avid-79 
NO ENTRY DONT ENTER 


without face mask if sick 


PLEASE PRACTICE ` 
SOCIAL DSN 

Departamento di Salud Publico: 


UPDATE 21 DI OCTOBER 2020 


Segun e resumen di awe 19 persona mas a recupera y un total di 14 caso nobo di Covid-19 a keda registra. E total 
di casonan activo awe ta 250, total di testnan haci ta 152, testnan haci bou di residentenan na laboratorio di hospital 
ta 90. Pa loke ta e casonan nobo tur ta residente, (“positivity rate” bou residente awor ta 16%). E total di casonan di 
fayecimento relaciona na Covid-19 a bira 35. Palabranan di condolencia y forsa ta bay na famia di esnan cu a perde 

sernan keri. 


Hospital ta informa cu tin un total di 13 persona interna di cual 2 den Cuido Intensivo y 11 ta isola riba piso general. 


CORONAVIRUS 


COVID-19 
ARUBA 


HM tora MESE no RESIDENTE 
CASONANNORO| 14 14 0 






















ACTIVO 250 243 7 
CEO som 4030 54 
POSITIVO 4369 4308 61 
ME - - 

GETEST 37127 - - 

Es 17158 - - 

MORTO 35 35 0 





DVG Gobierno n Aruba 


O 


Laba man Bisti Mantene 
Frecuentemente Mondmasker distancia 

GOBIERNO DI ARUBA 

